স্বাধীনতার ৪০ বছর পূর্তিতে যুদ্ধাপরাধের বিচারের নামে জাতীয় রাজনীতিতে নতুন নাটক, শেয়ারবাজারে কৃত্রিম দরপতনে অর্থনীতির টানাপড়েন এবং বিরোধী দলের ওপর অতিরিক্ত খবরদারির মাধ্যমে আপামর জনসাধারণের চাওয়া-পাওয়াকে উপেক্ষা করা হয়েছে, জাতীয় রাজনীতিতে একজন নির্লজ্জ ‘লৌহ মানবী’র বহিঃপ্রকাশ ঘটেছে। তেমনি বিশ্বরাজনীতিতে ঘটেছে নানা ঘটনা। পুরো বছরটাই ছিল ক্ষমতার উত্থান-পতনের বছর। আরব বিশ্বের রাজনীতি ছিল উত্তপ্ত। অনেকটা ইসলামের পুনর্জাগরণের প্রসববেদনা। “অকুপাই ওয়ালস্ট্রিট” আন্দোলন পুঁজিবাদের বিরুদ্ধে ৯৯ শতাংশ বিশ্ববাসীর অবস্থানের কথাই জানান দিলো। সব মিলিয়ে রাজনৈতিক, অর্থনৈতিক প্রভৃতি কারণে এ বছরটি অনেক বেশি বিশ্লেষণের দাবি রাখে। মূলত গত বছরের ঘটে যাওয়া গুরুত্বপূর্ণ ঘটনাগুলোরই সন্নিবেশ করা হয়েছে এখানে।